CELEX: C2006/326/173
Language: fi
Date: 2006-12-30 00:00:00
Title: Asia F-130/06: Kanne 13.11.2006 — Sotgia v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/86
            
         Kanne 13.11.2006 — Sotgia v. komissio
   (Asia F-130/06)
   (2006/C 326/173)
   Oikeudenkäyntikieli: ranska
   Asianosaiset
   
      Kantaja: Stefano Sotgia (Dublin (Irlanti)) (edustajat: asianajajat T. Bontinck ja J. Feld)
   
      Vastaaja: Euroopan yhteisöjen komissio
   Vaatimukset
   
               —
            
            
               On kumottava päätös, joka koskee väliaikaisen toimihenkilön asemasta virkamiehen asemaan siirtymistä 16.4.2006 alkavin vaikutuksin, ja joka on annettu tiedoksi 2.5.2006
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka oli työskenneltyään joitakin vuosia komissiossa palkkaluokkaan A5 ja sitten A*11 kuuluvana väliaikaisena toimihenkilönä, menestyi yleisessä kilpailussa EPSO/A/18/04, jonka tarkoituksena oli varallaololuettelon laatiminen palkkaluokkaan A7/A6 kuuluvista hallintovirkamiehistä. Tämän perusteella hänet nimitettiin virkamieheksi samaan virkaan, jota hän oli hoitanut väliaikaisena toimihenkilönä, ja hänet luokiteltiin henkilöstösääntöjen liitteen XIII mukaisesti palkkaluokkaan A*6, tasolle 2.
   Kanteensa tueksi kantaja väittää, että henkilöstösääntöjen 31 ja 62 artiklaa sekä henkilöstösääntöjen liitteessä XIII olevaa 5 ja 2 artiklaa on rikottu.
   Kantaja väittää lisäksi, että luottamuksensuojan, saavutettujen oikeuksien säilyttämisen ja yhdenvertaisen kohtelun periaatetta on loukattu.